**Читалище „Аура“ като културен институт на територията на район „Възраждане“ и през изминалата 2018 година насочи своята дейност към задоволяване културните интереси и потребности на хората от района. Осъществени бяха редица културни инициативи.**

**С голям интерес бяха посрещнати концертите, посветени на 24-ти май, празника на район „Възраждане, както и традиционния коледен концерт с участието на Представителния танцов състав,Младежката вокална група, Детския балетен състав и известни столични артисти. Богатата и разнообразна концертна програма предизвика аплодисментите на публиката.**

**Читалището участва с концертна програма и в празника по случай Деня на народните будители /1-ви ноември/ който се проведе на откритата естрада в парк „Възраждане“.**

**Вече седма поредна година читалище „Аура“ бе домакин и организатор на Фестивала на танцовото изкуство на читалищата в столицата, в който взеха участие над 20 танцови и балетни школи .**

**През 2018 година читалище „Аура“ бе домакин и съорганизатор и на Петия национален фестивала на руската песен танц и поезия, който се превърна в истински празник на руското изкуство.В него участваха над 500 самодейци от столицата и страната.**

**За децата от школите и детските градини бяха организирани детски утра, посветени на Деня на детето /1-ви юни/ и Деня на мартеничката /1-ви март/, коледни и новогодишни тържества.**

**Клуб „Приятели на книгата и поезията“ имаше също разнообразни изяви**

**2**

**Тържествено бе отбелязана 140-тата годишнината от рождението на поета Пейо Яворов. С участието на Милкана Бошнакова – историк от Националната библиотека и актрисата Галя Асенова в салона на 18-то училище се състоя литературно-тематичната вечер „Хайдушки копнения“. Интерес предизвика и музикално-поетичната вечер „Я помню чудное мигновение“ посветена на руската поезия.**

**Малките читатели от клуб „В приказния свят на книгата“ взеха участие със свои рисунки и творби в Празника на детската книга, посветен на приказките на Шарл Перо.**

**Вълнуващи бяха срещите на учениците от 18-то и 30-то училище с детските писатели Петя Александрова, Иван Раденков и Петя Кокудева.**

**Децата от 120-та детска градина участваха в литературното детско утро „Любими думички обичам“, посветено на 120 годишнината от рождението на поетесата Калина Малина.**

**ОТЧЕТ ЗА ДЕЙНОСТТА НА ЕЗИКОВАТА ШКОЛА**

**Много добра бе работата на преподавателите в езиковата школа и през изминалата 2018 година, поради което все повече нарастна интереса на учениците и родителите към нея. В началото на учебната 2018/2019 година броят на записалите се в курсовете по английски език надвиши нашите очаквания.В курсовете през настоящата година се обучават над 120 ученика..Обучението се води по системата на университета в Кембридж Учениците проявяват голямо желание и интерес, усвояват говоримо и писмено езика, за което съществен принос имат преподавателите в школата Лина Карамфилова и Златина Вълчева.Завършилите шесто ниво в езиковата ни школа владеят отлично английски език на ниво В2.**

**3**

**Обучението по английски език в езиковата забавачка се води по системата на Алианса . Децата научават много стихотворения, песни и приказки, както на английски, така и на български език,придобиват необходимата предучилищна подготовка, развиват своето въображение и творчески заложби.**

**ОТЧЕТ ЗА ДЕЙНОСТТА НА ШКОЛИТЕ ПО ИЗКУСТВАТА**

**1. МУЗИКАЛНА ШКОЛА**

**През 2018 година в Музикалната школа се обучаваха над 70 деца и юноши, разпределени в два класа по пиано, един клас по цигулка един клас по индивидуален солфеж и пеене и три групи по солфеж и елементарна теория на музиката.**

**В школата работят висококвалифицирани преподаватели с дългогодишен професионален и педагогически опит, което е определящо за постиженията на малките музиканти. Всяка година наши ученици продължават обучението си в в Музикалното училище, участват и печелят награди в конкурси и прегледи.През 2018 година трима ученика от класа на госпожа Панчева и госпожа Йонева, кандидатстващи в Музикалното училище бяха приети с отличен успех, а на фестивала на инструменталното изкуство Елина и Петра Тинкови от класа на госпожа Антонова получиха първа награда.Първа награда получи и Явор Лаков –ученик на госпожа Йонева. Сериозната и задълбочена работа на преподавателите води и до ежегодно увеличаване на броя на учениците, записали се в школата.**

**Наред с учебния процес децата от школата имаха възможност да се изявят в много концерти и поздравителни програми, организирани от читалището общината.**

**4**

**Едни от най-редовните участници в нашите мероприятия бяха Боряна Божанова и Василеа Владимирова от класа на госпожа Панчева, Михаил Русков, Виктор Пекачев и Ния Угринова от класа на госпожа Йонева.**

**2.Вълнуващи бяха участията в концертите на ДЕТСКАТА БАЛЕТНА ШКОЛА с ръководител Светла Иванова. През отчетната 2018 година в балетната школа бяха записани 23 деца, което наложи сформирането на две групи, съобразно възрастта на малките танцьорки.**

**Ръководителката на школата Светла Иванова се отнася с много отговорност и любов към работата си, което съдейства за увеличаване броя на изявите на школата и на нейните успехи. През 2018 година балетната школа при читалище „Аура“ участва във Фестивала на танцовото изкуство на софийските читалища на който получи първа награда , както и във Фестивала на руската песен и танц, където също беше отличена с първа награда .**

**Балетната школа вземаше участие и в почти всички мероприятия на читалището,като коледния концерт, празника на район „Възраждане“ във фестивала „Кръстопът на музите“, в празничния концерт, посветен на Деня на балета и други.**

1. **ШКОЛАТА ПО ИЗОБРАЗИТЕЛНО ИЗКУСТВО**

**при читалище „Аура“ с ръководител Силвия Шосева съдейства за развитие на художествените способности, за откритие и изява на творческия талант на малките художници.Красивите картини на децата са изложени в сградата на читалището и създават приятна атмосфера.През отчетната година 2018 година броят на записалите се ученици в школата се увеличи, като през учебната 2018/2019 година те са над 20.**

**5**

**Школата по рисуване взе участие в редица изложби:**

**- Изложба конкурс на школите по рисуване при софийските читалища във фоайето на театър „Сълза и смях“. -Изложба на школите по рисуване към район „Възраждане“ , по случай празника на района.- Изложба на коледни рисунки в салона на читалище „Аура“.**

**- Изложба конкурс на детски рисунки в читалище „Христо Ботев“.**

**ОТЧЕТ ЗА ДЕЙНОСТТА НА БИБЛИОТЕКАТА**

**Нека отделим внимание на дейността на библиотеката при читалище „Аура“ през отчетната 2018 година. Важен приоритет в работата й е утвърждаването й като културен, информационен и образователен център, достъпен за все по широк кръг читатели.В момента тя разполага с фонд от 23 419 тома.**

**За попълването на фонда със средства на читалището бяха набавени 126 тома нови книги на стойност 1870лева.Обогатяването на фонда доведе до повишаване на читателския интерес и броя на читателите.Библиотеката обогатява своя фонд и с много книги от дарители, на които изказваме своята благодарност. В библиотеката читателите имаха възможност да получат информация от ежедневника „ Телеграф“ и 8 броя седмичници и списания, за които библиотеката е абонирана,както и „Държавен вестник“. Продължава компютърната обработка на библиотечния фонд.Разкрита е компютърна картотека на читателите. Библиотеката разполага и с ксерокс, което дава възможност да бъдат преснимани материали от справочния фонд. Добре организираният и текущо попълван фонд от библиотекарката Румяна Ставрева спомага и за увеличаване на посещенията в библиотеката.**

**6 Ф О Л К Л О Р**

**През изминалата отчетна 2018 година, продължи своята активна дейност и фолклора в читалище АУРА. Участниците в Детския фолклорен танцов състав, Представителния танцов състав и Школата по народни танци успешно провеждаха свойте занятия през цялата година . Незабравими бяха участията на групите в празничните концертни програми и всички изяви организирани от читалището: Празничен концерт за 24 май „Деня на славянската писменост”, Участие на школата по народни танци в парк Възраждане, мероприятие организирано от читалището и съдействието на кмета на район Възраждане Г-жа Савина Савова и дирекция Култура към района. През месец Декември 2018 година Танцов ансамбъл „АУРА” бе удостоен с честа да участва в тържествения концерт послучай 120 години от създаването на Софийският Университет „Свети Климент Охридски” в Народния театър „Иван Вазов”.В честването участва и Президента на рупубликата Румен Радев.**

**Вълнуващо остава участието на фолклорните групи и в традиционния празничен коледен концерт. Всяка година със своето участие те доставят на публиката много радост, коледно настроение и положителни емоции.**

**През 2018 година Танцов ансамбъл „АУРА” участва в Международен фолклорен фестивал в град Прага-Чехия. Незабравими спомени оставят концертните изяви на състава и срещите с групите от всички страни участвали във фестивала. Изпълненията на нашия състав на всички сцени организирани от домакините, бяха посрещнати с бурни аплодисменти, което беше доказателство за високия професионализъм с който танцьорите поднасяха на публиката Българските фолклорни танци и музика.**

**7**

**МЛАДЕЖКА ВОКАЛНА ФОРМАЦИЯ**

**През месец Октомври в читалището започна работа певческа младежка група „ Ролинт Тоунс”с ръководител СТАНИСЛАВ КИМЧЕВ. Те са изключително амбициозни, млади момичета и момчета и за краткото време в което работят успяха да ни зарадват със своето прекрасно изпълнение на Празничния Коледен концерт. Публиката посрещна тяхната изпълнение с бурне аплодисменти, което беше сигнал, за техния невероятен талант и професионализъм . Вярваме, че с участието си в организираните прегледи на певческото изкуство, те ще успеят да спечелят и журито и ще станат носители на много отличия и награди.**

**ТЕАТРАЛНА ШКОЛА „МЕНОН“**

**За наша радост читалището може да се похвали с още една нова формация през новата учебна година. През м. Октомври започна работа Детска театрална школа „МЕНОН” с ръководител СТАНКА ВЕЛИНОВА. Над 22 деца, с голямо желание и много любов към театъра и ръководителката си всяка събота по 4 часа упорито репетират и се готвят за предстоящата театрална постановка. На Деветнадесетия Детско - юношески ТЕАТРАЛЕН ФЕСТИВАЛ в град Варна, театралната школа бе удостоена с Три първи награди за постановката „ РАЗГОВОР СЪС СЕБЕ СИ ”. Да им пожелаем на добър час и все така упорито да преследват мечтите си за голямата сцена и да постигнат още по високи успехи в театралното поприще.**

**РЕМОНТ НА ПОКРИВА НА САЛОНА И ЧИТАЛИЩЕТО**

**През есента на 2018 година Столична община включи читалището в проект за належащ ремонт, което предвиждаше пълно препокриване на покрива. Ремонта беше извършен от фирма, спечелила търга организиран от район Възраждане в размер на 22 000 лева.**

**8**

**НАСТОЯТЕЛСТВО**

**През отчетната година Ръководството на читалището проведе 4 / четири/ редовни заседания на които бяха разгледани и обсъдени всички задачи и планове, които стояха пред читалището. Беше разгледан и обсъден бюджета на читалището и бяха одобрени направените разходи, необходими за дейността и развитието на читалището. Една от основните задачи, които Настоятелството трябва да обсъди и реализира през 2019 година е предстоящия 90- ет годишен юбилей на читалището. На всички е ясно, че това ще бъде една от основните и водещи задачи и всички трябва да погледнем много отговорно и да положим необходимите усилия, за да се предвставим на онова високо ниво, което е достойно за Читалище „АУРА”**

**.**